Araks

AraksAras In: (iné názvy: Aras, , , ,  ) je ázijská horská rieka v Zakaukazsku, najväčší pravostranný prítok rieky Kury. Meria 1072 km, rozloha jej povodia je 102 tisíc km².

Rieka tvorí hranicu medzi Arménskom a Azerbajdžanom s Iránom a Tureckom, kedysi tvorila hranicu ZSSR. Pramení v Turecku v Arménskej vysočine. Po prechode tiesňavami ústi do Araratskej roviny (v blízkosti rieky sa nachádza aj vrch Ararat), na dolnom toku prechádza Muganskou a Miľskou stepou. Jej najvýznamnejšími prítokmi sú vodné toky Arpa, Razdan, Vozopan, Achurjan,  Kotur a Karasu. Rieka je nesplavná, v niektorých oblastiach (prevažne v Azerbajdžane) sa využíva na závlahy. Najviac vody má počas záplav v marci až júni, keď sa v horách topí sneh, a v novembri, či decembri z výdatných dažďov. V Kuro-arakskej nížine sa vlieva do rieky Kury, pričom poskytuje väčšinu usadenín tvoriacich deltu rieky Kury.

 Araks a kultúra 
Podľa jednej z hypotéz má byť povodie Arasu mýtickým Edenom.Aras River In: Ako niekdajšia hranica medzi Ruskou ríšou a Perziou po Golestánskej mierovej dohode býva Arak niekedy vnímaný ako jeden zo symbolov rozdelenia azerbajdžanského národa a ním obývaného územia na dve časti (severný ruskýdnes nezávislý Azerbajdžan a južný perzskýdnes súčasť Iránu.ARAXES (ARAS) RIVER. In:  V azerbajdžanskej literatúre a umení je preto rieka často vnímaná ako symbol túžby a straty. Významný kultúrny vplyv má meno rieky (Aras), ktoré sa používa aj ako mužské menonapríklad azerbajdžanský poet Məmməd Araz, či arménsky futbalista Aras Özbiliz.ARAZ A ARAZ, MAMMAD (19332004). In:  Z hľadiska arménskych dejín je rieka významná preto, že na jednom z jej ostrovov ležalo hlavné mesto Veľkého Arménska Artaxata.

 Galéria 

 Referencie 

 Iné projekty 

 Externé odkazy 
 Rieka Araks (Araxes river) na Encyclopeadia Iranica (po anglicky)

Kategória:Rieky v Turecku 
Kategória:Rieky v Arménsku
Kategória:Rieky v Iráne
Kategória:Rieky v Azerbajdžane